
Nr. 12
Ugunsdrošības noteikumi izglītojamiem
Izdoti saskaņā ar 

Ministru Kabineta 24.11.2009. noteikumu Nr.1338 

“Kārtība, kādā nodrošinām izglītojamo drošība izglītības iestādēs un 

to organizētajos pasākumos” 7.punkta 2.apakšpunktu
I. Vispārīgais jautājums
1. Šie noteikumi nosaka ugunsdrošības prasības, kādas jāievēro visiem Tukuma Vakara un neklātienes vidusskolas (turpmāk tekstā – skola) izglītojamiem, un izglītojamo rīcību ugunsgrēka vai citu ārkārtēju situāciju (piemēram, telpās jūtama gāzes smaka, plūdi, vardarbības situācija) gadījumā.
II. Ugunsdrošības vispārīgās prasības
2. Skolas teritorijā vienmēr jābūt brīvām caurbrauktuvēm un piebrauktuvēm pie ēkām. Tās nevar izmantot izglītojamo transporta līdzekļu novietošanai (velosipēdi, mopēdi, motocikli, automašīnas).
3.  Skolā un tās teritorijā izglītojamiem ir aizliegts: 
3.1.smēķēt;
3.2.nēsāt un lietot sērkociņus, šķiltavas, sprāgstošas, viegli uzliesmojošas vielas, priekšmetus un materiālus;
3.3.kurināt ugunskurus;
3.4.dedzināt pērno zāli, rugājus, papīrus. 

4. Skolas ēkās aizliegts:
4.1. aizšķērsot evakuācijas ceļus (gaiteņus, kāpņu telpas, vestibilus), ejas un izejas ar somām vai citiem priekšmetiem;
4.2.  atstāt bez uzraudzības elektriskajam tīklam pievienotas sadzīves un elektriskās ierīces (elektriskās plītiņas, tējkannas, skaitļotājus u.c.), izņemot ierīces, kuru ekspluatācijas instrukcijas to atļauj;
4.3.  ienest un uzglabāt VUŠ (viegli uzliesmojošs šķidrums) un DŠ (degošs šķidrums);
4.4. izmantot gludekļus, elektriskās plītiņas un citas elektriskās sildierīces, izņemot šiem nolūkiem speciāli iekārtotās telpās.
5. Elektroiekārtu ekspluatācijā aizliegts: 

5.1.izmantot vadus ar bojātu izolāciju;

5.2.izmantot elektriskās sildierīces bez ugunsdrošiem paliktņiem;

5.3.izmantot nestandarta elektriskās ierīces;

5.4.atstāt zem sprieguma elektriskos vadus ar neizolētiem galiem;

5.5.izmantot bojātas rozetes.
6. Mācību nodarbībās strādāt ar ķīmiskiem reaktīviem, elektriskajām un sildierīcēm atļauts tikai pasniedzēja vai laboranta klātbūtnē un vadībā.
7. Mācību nodarbībās aizliegts rīkoties ar atklātu uguni darba vietās, izņemot gadījumus, kad saņemta speciāla atļauja un veikti visi sagatavošanās darbi.
8. Mācību nodarbību beigās izglītojamiem ir pienākums izslēgt elektroierīces un apgaismojumu, kā arī pārbaudīt, vai darba vietā nav palikuši degoši, kvēlojoši materiāli vai priekšmeti, un nodzēst tos.
9. Izrāžu, koncertu un citu pasākumu (turpmāk tekstā – pasākumi) laikā nav atļauti gaismas efekti, izmantojot ķīmiskās un citas vielas (tai skaitā pirotehniku), kas var izraisīt ugunsgrēku.
10. Pasākumos aizliegts izmantot atklātu liesmu. Pasākumos aizliegts turēt rokās degošas sveces vai izvietot degošas sveces telpu izgaismošanai, uz Ziemassvētku eglītēm vai citām vajadzībām.
11. Ziemassvēku egles jāuzstāda uz stabiliem paliktņiem. Ziemassvēku egļu vai citu pasākuma dekorāciju novietojums nedrīkst traucēt pasākuma dalībnieku brīvu pārvietošanos.
12. Ziemassvētku egles vai cita veida iluminācijas izveidošanu drīkst veikt profesionāls elektriķis, izmantojot tikai slēgtos elektrovadus ar standarta kontaktdakšām un rozetēm.
13. Pasākuma laikā aizliegts izslēgt gaismu.  
14. Pasākumos aizliegts piedalīties apģērbā (tērpā), kas darināts no vates, papīra, marles vai cita viegli uzliesmojoša materiāla.
15. Ja izglītojamais pamana ugunsgrēka izcelšanos skolā vai tās teritorijā vai ugunsdrošības noteikumu pārkāpumu, kā rezultātā var izcelties ugunsgrēks, viņam ir nekavējoties jāziņo par to jebkuram skolas darbiniekam, kuru viņš ir sastapis.
16. Izglītojamie, kuri pārkāpuši ugunsdrošības noteikumus vai arī viņu vecāki, atkarībā no postījumu rakstura un sekām, var tikt saukti pie atbildības.
III. Ugunsdzēsības līdzekļi
17.  Rokas ugunsdzēsības aparāti skolas ēkā piekarināti pie sienām katrā stāvā. Ugunsdzēsības aparātu atrašanās vietas tiek apzīmētas ar drošības zīmi „Ugunsdzēsības aparāts”.
18.  Uz ugunsdzēsības aparāta korpusa ir marķējums, kurā norādīts: 
· aparāta tips;
· pildījuma veids;
· aparāta uzdevums;
· iedarbības kārtība;
· derīguma termiņš.
19. Lai pielietotu dažādu tipu ugunsdzēsības aparātus, jārīkojas atbilstoši instrukcijai, kura atrodas uz aparāta korpusa.

20. Lai iedarbinātu rokas ogļskābes ugunsdzēsības aparātu, nepieciešams vispirms ugunsdzēsības aparāta smidzinātāju vērst uz degošu objektu, pēc tam atvērt noslēdzošo ventili ar spara ratu vai palaides rokturi.

21. Krāsas, benzīna, petrolejas, eļļas uzliesmojumu dzēst ar gaisa putu, ogļskābes vai pulvera ugunsdzēsības aparātiem, ar smilti, ar ūdeni vai nosedzot ar blīvu materiālu.

22. Elektriskos tīklus, iekārtas, sildīšanas aparātus un tml., dzēst tikai ar ogļskābes vai pulvera ugunsdzēsības aparātiem, ar smilti.

23. Aizliegts dzēst ar ūdeni vai gaisa putu ugunsdzēsības aparātiem elektriskos tīklus un iekārtas, ja tās atrodas zem sprieguma. Pirms dzēšanas atvienot no sprieguma!

IV. Ugunsgrēka bīstamie faktori
24. Ugunsgrēka bīstamais faktors – tumsa. Reāls ugunsgrēks rada tik daudz dūmu, ka telpa, kurā jūs atradīsities, dažu minūšu laikā kļūst pilnīgi tumša, jūs nevarēsiet ieraudzīt pat savu roku. Pamēģiniet izkļūt no telpas ar pilnīgi aizvērtām acīm. Ja tas liksies grūti izdarāms, tad pamēģiniet iedomāties, cik tas būs grūti īstā ugunsgrēkā, kad visapkārt valdīs tumsa, karstums un panika.
25. Degot plastmasai un mēbelēm telpu piepilda indīgi dūmi. Ugunsgrēka dūmi ir sajaukti ar tvana gāzi. Ieelpojot tvana gāzi, cilvēks parasti ieslīgst dziļā miegā un tas parasti beidzas ar nāvi.
26. Karstums var nonāvēt dažos mirkļos. Ugunsgrēkā strauji ceļas telpas temperatūra. Karstums apdedzina elpošanas ceļus. Ja nebūs aizsargāta galva, jūs varat zaudēt samaņu. Temperatūrai ceļoties, uzliesmos viss degtspējīgais, kas atrodas telpā. Tādā karstumā nav iespējams palikt dzīvam. Jūsu rīcībā būs ne vairāk par 90 sekundēm, lai atbilstoši reaģētu – nodzēstu uguni vai izkļūtu no telpas.
V. Rīcība ugunsgrēka vai citas ārkārtas situācijas gadījumā
27. Katram, kas atklājis ugunsgrēka izcelšanos vai citas ārkārtas situācijas gadījumā, nepieciešams nekavējoties paziņot par to ugunsdzēsības un glābšanas dienestiem pa tālruni  112 vai 01, norādot:
· ugunsgrēka vai citas ārkārtas situācijas izcelšanās adresi – Tukuma Vakara un neklātienes vidusskola, Tukums, Zemītes iela 5;
· vietu (stāvs, telpa),

· savu uzvārdu,

· tālruņa numuru, pa kuru iespējams pazvanīt un saņemt papildus informāciju,

· jāatbild uz dispečera jautājumiem un nekavējoties jāsniedz visa tam nepieciešamā informācija.

Klausuli pirmais noliek dispečers!

· ja ir cietušie izsauciet neatliekamo medicīnisko palīdzību pa tālruni 112 vai 03.

· ziņojiet policijai pa tālruni 112 vai 02.
· ziņojiet skolas direktoram pa tālruni 29446956,

· veikt visus nepieciešamos pasākumus, lai evakuētu cilvēkus, materiālās vērtības un dzēst ugunsgrēku ar esošiem līdzekļiem, ja tas neapdraud dzīvību;

· sagaidiet ugunsdzēsējus un policiju un sniedziet visu pieprasīto informāciju.

28. Nedrīkst krist panikā. Objektīvs situācijas novērtējums un pareizas rīcības izvēle palielina cilvēku iespējas izglābties.
29. Ugunsgrēka vai citas ārkārtas situācijas gadījumā izglītojamie bez ierunām pakļaujas skolas administrācijas rīkojumiem un rīkojas atbilstoši viņu pavēlēm. Visiem izglītojamiem ugunsgrēka dzēšanas vai citas ārkārtas situācijas novēršanas laikā nepieciešams izpildīt arī ugunsdzēsības un glābšanas dienestu rīkojumus.
30. Ja ugunsgrēks izcēlies mācību stundas laikā, tad izglītojamiem stingri jāievēro tā skolotāja norādījumi, kurš vada šo stundu, jo viņš organizē un atbild par šīs klases izglītojamo evakuāciju atbilstoši skolas evakuācijas shēmai. 

31. Cilvēku evakuācijai tiek izmantoti skolas ēkā esošie gaiteņi un kāpnes. Evakuācija notiek saskaņā ar evakuācijas plānā norādītajiem virzieniem.
32. Iziet no skolas ēkas nepieciešams organizēti un ātri.
33.  Ja izglītojamais ugunsgrēka sākšanās brīdī atrodas ārpus ēkas, kategoriski aizliegts ieiet ēkā. 

34. Evakuētos skolēnus pārbauda, vai visi ir atstājuši ēku, un par rezultātiem paziņo skolas direktoram un glābšanas dienesta pārstāvim.
35. Pēc evakuācijas izglītojamos izvieto Tukuma Sporta un atpūtas kompleksā.
VI. Individuāla rīcība ugunsgrēka gadījumā, 
ja izglītojamais nav saņēmis informāciju par ugunsgrēku
36. Dodieties uz telpas durvīm. Ja jūtat, ka tās karstas, neveriet vaļā. Tas var nozīmēt, ka aiz durvīm plosās uguns. Atverot durvis, tā nokļūs telpā. Aizvērtās durvis kalpos par aizsegu, kamēr ierodas palīdzība. Iespēju robežās aizbāziet spraugas durvīm, samazinot dūmu ieplūšanu telpā.
37. Ja durvis nav karstas, mazliet paveriet tās un pārliecinieties, vai ārpusē nav dūmu un uguns, tad var atstāt telpu.
38. Ja telpa ir pilna ar dūmiem, rāpojiet uz loga pusi un to paveriet mazā spraugā. Nedrīkst atvērt logu pilnīgi vaļā, tas palielinās dūmu ieplūšanu telpā. Turieties zemu pie loga, tas ļaus jums ieelpot svaigu gaisu no ārpuses izvairīties no dūmiem, kas lēnām piepildīs telpu. Tikai galējas nepieciešamības gadījumā atveriet logu pilnīgi vai izsitiet to!
39. Ja atrodaties 1. stāvā un varat pa logu izkļūt ārā, dariet to nekavējoties. Esot 2. stāvā, pēc iespējas ilgāk atlieciet izlekšanu pa logu. Gaidiet palīdzību! Dodiet ziņu apkārtējiem, ka esat telpā, pie loga viciniet drēbes vai radiet troksni.
40. Pārvietojoties pa piedūmotu telpu, aizklājiet muti un degunu ar mitru auduma gabalu.
41. Pirms atstājiet telpas, paņemiet līdzi virsdrēbes.
42. Ja aizdegušās drēbes, nekrītiet panikā, bet nogulieties uz grīdas vai zemes un vārtoties cenšaties liesmas noslāpēt.
43. Ja drēbes deg citam, paziņojiet par to viņam, palīdziet tās nodzēst.
44. Nekavējieties kāpņu telpās vai gaiteņos, domājot ko darīt, bet dodieties ārā no ēkas.
45. Palīdziet citiem evakuēties.
46. Nedrīkst doties ēkā, kamēr to nav atļāvuši ugunsdzēsēji.
VII. Noslēguma jautājumi
47. Ar šo noteikumu prasībām savu audzināmo klašu izglītojamos iepazīstina klašu audzinātāji katru gadu septembrī. Izglītojamo iepazīstināšanu ar šo noteikumu prasībām klases audzinātājs reģistrē klases žurnālā. Izglītojamos, kuri tiek uzņemti skolā mācību gada laikā, klases audzinātājs ar šo noteikumu prasībām iepazīstina divu nedēļu laikā no rīkojuma par izglītojamā uzņemšanu izdošanas dienas. Katrs izglītojamais iepazīšanos ar šo noteikumu prasībām apliecina ar ierakstu „iepazinos” attiecīgajā klases žurnāla ailē, norādot datumu, un parakstu.
48. Par šo noteikumu 47. punkta izpildi pārraudzību veic skolas direktora vietniece audzināšanas darbā. Instruktāžu ierakstus klašu žurnālos kontrolē direktora vietniece mācību darbā.
49. Šie noteikumi stājas spēkā 2009.gada 15.decembrī.
Tukuma Vakara un neklātienes vidusskolas 
atbildīgā persona par ugunsdrošību 




Irēna Vīšteina

